open-index/open-wikipedia-markdown huggingface dataset:
Ավետիք Օհանյան

**Ավետիք Սուրենի Օհանյան** (), գրադարանագետ, հայ գրքագետ, գրադարանային գործի կազմակերպիչ։ Սովորել է Խաչատուր Աբովյանի անվան մանկավարժական ինստիտուտի լեզվագրական բաժնում։ Երևանի պետական համալսարանի բանասիրական և Խաչատուր Աբովյանի անվան մանկավարժական ինստիտուտի մշակույթի ֆակուլտետի գրադարանային բաժիններում դասավանդել է «Գրքի պատմություն» և այլ մասնագիտական առարկաներ։

## Կենսագրություն
Ավետիք Օհանյանը սկզբնական կրթությունն ստացել է հայրենի գյուղում, այնուհետև ընդունվել է Խաչատուր Աբովյանի անվան մանկավարժական ինստիտուտի լեզվագրական բաժինը։ 1941 թվականին ավարտելուց հետո հայոց լեզվի և գրականության ուսուցիչ է աշխատել  Ստեփանավանի շրջանի Ագարակ գյուղում։ 1942 թվականի սկզբից մեկնել է գործող բանակ, մասնակցել Հյուսիսային Կովկասում տեղի ունեցած դաժան մարտերին։ 1944 թվականին ծանր վիրավորվել է ու զորացրվել։ Ապաքինվելուց հետո մանկավարժական աշխատանքի է անցել Կուրթան գյուղում։ Բուժման նպատակով 1944 թվականին եկել է Երևան։

## Աշխատանքային գործունեություն
1944 թվականի վերջին Օհանյանն աշխատանքի է անցել Ալ. Մյասնիկյանի անվան հանրապետական գրադարանում (1990 թվականի օգոստոսի 1-ից Հայաստանի ազգային գրադարան)։ Աշխատել է մի շարք բաժիններում և տարբեր պաշտոններում, խորացրել է գրադարանագիտական, մատենագիտական գիտելիքները։ Սպասարկման բաժիններում աշխատելու հետ ազատ ժամանակը նվիրել  է մատենագիտական-գրացուցակավորման գործի ուսումնասիրությանը։ Գրադարանի տնօրինությունը տեսնելով ինքնանվեր գրադարանային աշխատողի կազմակերպչական ընդունակությունները նշանակել է զանգվածային միջոցառումների և ապա՝ սպասարկման բաժինների վարիչ։

1945 թվականին ընդունվել է ԽՄԿԿ շարքերը և երկար ժամանակ աշխատել գրադարանի կուսակցական կազմակերպության քարտուղար, կատարել այլ հասարակական աշխատանքներ։ 1964 թվականին ՀԽՍՀ Գերագույն խորհրդի նախագահության հրամանագրով Ավետիք Օհանյանը արժանացել է «Վաստակավոր գրադարանավար» բարձր կոչմանը։ 1970 թվականի սեպտեմբերի 2-ին Կուլտուրայի մինիստրի հրամանով նշանակվել է Ալեքսանդր Մյասնիկյանի անվան պետական գրադարանի տնօրենի տեղակալ գիտության գծով։ 1980 թվականին արժանացել է նաև Ն. Կ. Կրուպսկայայի անվան մեդալի, մի շարք շքանշանների, մեդալների, պատվոգրերի։

Ավետիք Օհանյանը մահացել է 1988 թվականի հունվարի 25-ին Երևանում։ Համաձայն իր վերջին ցանկության, նրան հուղարկավորել են հայրենի Ուռուտ գյուղում՝ պապենական գերեզմանոցում։

## Աշխատություններ
Ավետիք Օհանյանը գրել է գրադարանային գործին և գրադարանագիտությանը վերաբերող շատ հոդվածներ, խմբագրել է մեթոդական, մատենագիտական բնույթի բազմաթիվ գրքեր, ձեռնարկներ և բրոշյուրներ գրադարանավարների և գրադարանային բաժնի ուսանողների համար, կազմել է ուղեցույցներ գրադարանի կառուցվածքի, նրա աշխատանքների ու միջոցառումների ճիշտ կազմակերպման համար։ Նրա հեղինակած «Հայ տպագիր գրքի ցուցահանդեսի ուղեցույցը» (1512-1962) և «Սայաթ-Նովա։ Ծննդյան 250-ամյակը» (ցուցահանդեսի ուղեցույցը) հետաքրքրական են՝ գաղափարը, ըստ ամենայնի, գրադարանային լեզվով, ներկայացնելու հմտությամբ։

## Ծանոթագրություններ

  
Կատեգորիա:Հայ գրադարանավարներ
Նարցիս Յուսթին Յանաու

**Նարցիս Յուսթին Յանաու** ( , ), ռումինացի դասական երգիչ։ Ռումինիայում նա հայտնի դարձավ՝ մասնակցելով *Românii au talent*-ի առաջին սեզոնին և դառնալով երկրորդ մրցանակակիր։

## Կենսագրություն
Նարցիսը ծնվել է 1995 թվականի փետրվարի 24-ին, Բակաու նահանգի Բարատի քաղաքում՝Էդուարդ և Ֆելիսիա Յանաուի ընտանիքում։ Հինգ տարեկանում նա սկսեց երգել իր հայրենի քաղաքի կաթոլիկ եկեղեցու երգչախմբում։ Այնտեղ ուսուցիչը նրան դասել է սոպրանիստների խմբին։ Ավարտելով *Liceul de Artă* *George Apostu*-ն (Արվեստի միջնակարգ դպրոց «George Apostu») Նարցիսը սկսեց սովորել *Academia de Muzică* *Gheorghe Dima*-ում (Երաժշտական ակադեմիա «Gheorge Dima») Կլուժ-Նապոկայում։

## Գործունեություն
2010 թվականին Նարցիսը մրցել է *Românii au talen*t-ի առաջին եթերաշրջանում։ Լսումների ժամանակ նա ներկայացրեց *O mio babbino caro*-ն, որը վերցված էր Ջակոմո Պուչինիի «Ջաննի Շիչի» օպերայից։ Բոլոր երեք դատավորների համաձայնությամբ Նարցիսը դուրս եկավ կիսաեզրափակիչ [4], որտեղ ներկայացրեց Տոմազո Ալբինոնիի *Adagio*-ն և անցավ եզրափակիչ։ 2011 թվականի ապրիլի 25-ին նա եզրափակչում ներկայացրեց *The Phantom of the Opera*-ի արիայի սեփական տարբերակը։ Բոլոր ձայների 24,40%-ով նա դարձավ այս մրցույթի փոխչեմպիոն։

Դեռևս 2011 թվականին Նարցիսը որպես հատուկ հյուր մասնակցեց իտալական *Io canto* հեռուստաշոուին, որում դեռահասները մրցում են երգելով՝ նպատակ ունենալով գրավել ուշադրություն երաժշտական բիզնեսում։

Մեկ տարի անց Նարցիսը հրավիրվեց *Românii au talent*-ի կիսաեզրափակիչ, որտեղ ներկայացրեց *Scarborough Fair*-ը։

2015 թվականի հունվարին Նարցիսը դեբյուտ է կատարել *Română din Cluj* օպերայում (Ռումինիայի ազգային օպերա, Կլուժ-Նապոկա)՝ հովվի դերը Ջակոմո Պուչինիի օպերայում։

2013 թվականից Նարցիսն աշխատում է գերմանական *Gregorian* խմբի հետ, որը բաղկացած է հիմնականում անգլիացի, դասական կրթություն ստացած երգիչներից, ովքեր ներկայացնում են փոփ և ռոք երգերի Գրիգորյան երգի ներշնչված տարբերակները։ Առաջին ալբոմը *Narcis*-ի հետ թողարկվել է 2013 թվականին *Masters of Chant*-ի 9-րդ գլխի վերնագրով։ Այս ալբոմում նա երգել է *Gloria* երգը, որը գրել և սկզբնապես կատարել է գերմանացի երգիչ-երգահան Յոահիմ Վիտը։ Մեկ տարի անց թողարկվեց հաջորդ *Winter Chants* ալբոմը՝ *Jesu Joy Of Man's Desiring* և *Ave Maria* ընդհանուր երգերով։ 2015-ին Գրեգորյանը թողարկեց իրենց վերջին ալբոմը՝ *Masters of Chant*-ը։ 2016 թվականի փետրվարի 25-ին նա և *Gregorian* -ը հանդես եկան *Unser Lied für Stockholm*-ում, որը գերմանական նախնական ընտրական փուլն էր Եվրատեսիլ 2016 երգի մրցույթի համար։ Նրանք գրավեցին հինգերորդ տեղը։ Նարցիսը մասնակցում էր *Gregorian*-ի հրաժեշտի շրջագայությանը՝ *Masters Of Chants - The Final Chapter Tournee 2016*:

2018-2019 թվականներին Նարցիսը մասնակցել է Սառա Բրայթմանի հետ *Hymn: Sarah Brightman In Concert* համերգային շրջագայությանը։

## Սկավառակագրություն
*Masters of Chant* ալբոմները *Gregorian*-ի հետ
*2013, *Masters of Chant Chapter IX*
*2014, *Winter Chants*
*2015, *Masters Of Chant: The Final Chapter*

## Արտաքին հղումներ

## Ծանոթագրություններ

 
Կատեգորիա:Ռումինացի երգիչներ
Սվետլանա Իշմուրատովա

**Սվետլանա Իշմուրատովա** (, ), ռուս բիաթլոնիստ։ Նա ապրում է Չելյաբինսկում, մասնագիտությամբ զինվորական է։
Իշմուրատովան 2006 թվականի ձմեռային օլիմպիական խաղերում 15 կմ անհատական մրցումներում նվաճեց ոսկին։։

## Կենսագրություն

Սվետլանա Իրեկովնա Իշմուրատովան ծնվել է 1972 թվականի ապրիլի 20-ին Զլատոուստում։ Նա թաթար-բաշկիրական ծագում ունի։ Սվետլանան ավարտել է Զլատոուստի Առևտրային միջնակարգ դպրոցը, այնուհետև Ֆիզիկական դաստիարակության պետական ակադեմիան։ 1991 թվականին Իշմուրատովան դարձավ ԽՍՀՄ պատանիների չեմպիոն անհատական մրցավազքում և չեմպիոն՝ մեծահասակների թիմային մրցավազքում։ 1996 թվականին նա մասնակցել է *FIS*-ի աշխարհի գավաթի խաղարկությանը, սակայն մեղադրվել է դոպինգի մեջ և որակազրկվել երկու տարով։ Դա նրա դահուկային կարիերայի ավարտն էր։

Նա սկսել է մասնակցել բիաթլոնների 24 տարեկանում՝ 1996 թվականին։ Նրա մարզիչն էր Ալեքսանդր Բրիլովը։ 1995/96 մրցաշրջանում նա դեբյուտ է ունեցել բիաթլոնի աշխարհի գավաթում և 27-րդ տեղը գրավել սպրինտ մրցավազքում։

2002 թվականի Ձմեռային լիմպիական խաղերում Սոլթ Լեյք Սիթիում նա դարձավ բրոնզե մեդալակիր էստաֆետում։ Չորս տարի անց նա երկու ոսկե մեդալ նվաճեց 2006 թվականի ձմեռային օլիմպիական խաղերում անհատական մրցավազքում և փոխանցումավազքում։ Բացի այդ, նա ունի աշխարհի չեմպիոնի վեց տիտղոս (ամառային և ձմեռային բիաթլոնում)։

Շմուրատովան աշխարհի հնգակի չեմպիոն է` փոխանցումավազքում (2001, 2003 և 2005), խառը փոխանցումավազքում (2005), թիմային մրցավազքում (1998)։ Երկու արծաթե մեդալների (զանգվածային մեկնարկ, 2003, փոխանցումավազք, 2004) և մեկ բրոնզե (հետապնդում, 2003) մրցանակակիր։ Ամառային բիաթլոնի աշխարհի կրկնակի չեմպիոն (1999)։ Աշխարհի առաջնությունում նրա լավագույն արդյունքը 6-րդ տեղն էր 2000 և 2006 թվականներին։

2007 թվականի դեկտեմբերի 2-ին Իշմուրատովան ընտրվել է 6-րդ Պետդումայի պատգամավոր՝ որպես «Եդինայա Ռոսիա» կուսակցության անդամ։

Իշմուրատովան ունի ՌԴ զինված ուժերի գնդապետի զինվորական կոչում։ Ռուսաստանի Դաշնության պաշտպանության նախարար Սերգեյ Շոյգուի որոշմամբ 2016 թվականի փետրվարին նա նշանակվել է Մոսկվայի ԲԿՄԱ-ի (*FAI RF CSKA*) ղեկավարի տեղակալ՝ անձնակազմի հետ աշխատանքի գծով։

## Արդյունք
### Օլիմպիական խաղեր

### Աշխարհի առաջնություններ

*Թիմայինը հեռացվեց որպես մրցաձև 1998 թվականին, իսկ հետապնդումը ավելացվեց 1997 թվականին, զանգվածային մեկնարկը ավելացվեց 1999 թվականին, իսկ խառը փոխանցումը 2005 թվականին։

## Արտաքին հղումներ

## Ծանոթագրություններ

Կատեգորիա:Բաշկորտոստան
Կատեգորիա:Ռուս մարզիկներ
Ֆելիքս Բրիխ

**Ֆելիքս Բրիխ** (, ), գերմանացի ֆուտբոլային մրցավար, ՖԻՖԱ-ի մրցավար 2007 թվականից։ Դատել է Աշխարհի 2014 թվականի առաջնության եզրափակիչ փուլի հանդիպումները Բրազիլիայում և 2018 թվականին Ռուսաստանում։

## Կարիերա
2004 թվականին սկսել է սպասարկել Բունդեսլիգայի հանդիպումները։ 2007 թվականից ՖԻՖԱ-ի մրցավար է։ Նույն թվականի հոկտեմբերին նա դատել է իր առաջին հանդիպումը միջազգային մակարդակում՝ 2008 թվականի Եվրոպայի ֆուտբոլի առաջնության ընտրական հանդիպումը՝ Ռումինիա-Լյուքսեմբուրգ (2-0)։ 2008 թվականի փետրվարին աշխատել է ՈՒԵՖԱ-ի գավաթի 1/32-րդ խաղում՝ «Պանատինաիկոս»-«Ռեյնջերս», հաջորդ մրցաշրջանում՝ «Լիվերպուլ»-«ՊՍՎ Էյնդհովեն» արդեն Չեմպիոնների լիգայում։ 2011 թվականի հոկտեմբերի 18-ին սպասարկել է Չեմպիոնների լիգայի «Օցելուլ»-«Մանչեսթեր Յունայթեդ» հանդիպումը։

2017 թվականին նշանակվել է Չեմպիոնների լիգայի եզրափակչի մրցավար։

Ֆելիքս Բրիխն ստացել է իրավաբանության դոկտորի կոչում՝ պաշտպանելով սպորտի վերաբերյալ դոկտորական թեզը։ «Ռեալ Մադրիդ» ֆուտբոլային ակումբի երկրպագու է։

## Ծանոթագրություններ

 
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Գերմանացի ֆուտբոլային մրցավարներ
Հենրիկ Սենկևիչի անվան գրական թանգարան (Պոզնան)

**Հենրիկ Սենկևիչի անվան գրական թանգարան Պոզնանում** (), կենսագրական թանգարան՝ նվիրված Նոբելյան մրցանակի դափնեկիր լեհ գրող Հենրիկ Սենկևիչի կյանքին և գործունեությանը։ Թանգարանը գտնվում է Պոզնանի կենտրոնում՝ Հին շուկայի հրապարակում։ Համարվում է Ռաչինսկու անվան քաղաքային գրադարանի մասնաճյուղը և Լեհաստանի ամենաերիտասարդ թանգարանը՝ նվիրված Սենկևիչին։

## Թանգարանի պատմություն և հավաքածու
Թանգարանը բացվել է 1978 թվականի հունիսի 10-ին վաճառական Իգնացի Մոսի (1917-2001) միջոցներով, ով շատ բարձր է գնահատել Սենկևիչին։ Սկսած Երկրորդ համաշխարհային պատերազմի ժամանակներից նա հավաքել է գրողի հետ կապված իրերի հավաքածու՝ ձեռագրեր, գրքեր, ֆիլմեր և այլ իրեր։ Հենց նրա հավաքածուն էլ հիմք է հանդիսացել թանգարանի ստեղծման համար։ Այն պարունակում է գրողի նամակները, նրա ձեռագրերը, լուսանկարներ, մեդալներ, առանձին ստեղծագործությունների առաջին հրատարակություններ, թարգմանություններ տարբեր լեզուներով, այդ թվում՝ էկզոտիկ։ Հավաքածուն պարունակում է արժեքավոր ցուցանմուշ՝ հետմահու դիմակի ծեփապատճեն գրողի դեմքից և աջ ձեռքից (հեղինակ՝ Ֆրենչիշեկ Բլեկ, նվեր Բարբարա Պյասեցկա Ջոնսոնից)։ Ցուցահանդեսի մի մասը նվիրված է Մեծ Լեհաստանի հետ նկարչի կապերին։

Սկզբում Իգնացի Մոսն իր հարուստ հավաքածուն նվիրաբերել է Պոզնանի Ռաչինսկիների գրադարանին, իսկ քաղաքային իշխանությունները որոշել են ստեղծել թանգարան՝ հիմնվելով այդ հավաքածուի վրա, որի համար հատկացվել է 16-րդ դարի եզակի բազմաբնակարան շենք Հին շուկայի հրապարակում։ Դրա սեփականատերը ժամանակին եղել է հայտնի ճարտարապետ և Վերածննդի ոճով Պոզնանի ռատուշայի հեղինակ՝ Ջովաննի Բատիստա դի Կվադրոն։

Հենրիկ Սենկևիչի ապրած և ստեղծագործական ժամանակաշրջանի մթնոլորտն ավելի ճշգրիտ արտացոլելու համար ցուցահանդեսում ներկայացված էր 19-րդ դարի հնաոճ կահույք և արվեստի գործեր։

Թանգարանի շենքի ճակատային մասի անկյունում տեղադրված է Յան Բատիստա դի Կվադրոյի քանդակի կրկնօրինակը (բնօրինակը ոչնչացվել է Երկրորդ համաշխարհային պատերազմի տարիներին), որի հեղինակը Վլադիսլավ Մարցինկովսկին է։

## Պատկերասրահ

Muzeum Henryka Sienkiewicza w Poznaniu-16.jpg
Muzeum Henryka Sienkiewicza w Poznaniu-20.jpg
Muzeum Henryka Sienkiewicza w Poznaniu-12.jpg


## Ծանոթագրություններ

## Արտաքին հղումներ
* Թանգարանի կայքը  (լեհերեն)

Կատեգորիա:1978 հիմնադրված թանգարաններ
Կատեգորիա:Լեհաստանի թանգարաններ
Բյոռն Կյոյպերս

**Բյոռն Կյոյպերս** (, ), հոլանդացի ֆուտբոլային մրցավար, որը հիմնականում աշխատել է Էրեդիվիզիում։ Բրազիլիայում կայացած 2014 թվականի և Ռուսաստանում կայացած 2018 թվականի Աշխարհի առաջնության եզրափակիչ փուլի մրցավարներից մեկը։

## Կենսագրություն
Բացի Նիդերլանդների առաջնության խաղերից, Կյոյպերսը սպասարկել է միջազգային մրցաշարեր, մասնավորապես՝ Եվրոպայի 2006 թվականի պատանեկան առաջնության եզրափակիչը Չեխիայի և Ռուսաստանի հավաքականների միջև ՈՒԵՖԱ-ի գավաթի, Եվրոպայի լիգայի և Չեմպիոնների լիգայի հանդիպումներ։ Կյոյպերսն ընդգրկվել է Նիդերլանդների թագավորական ֆուտբոլային միության լավագույն ֆուտբոլային մրցավարների ցանկում։ Նրա հայրը ևս ֆուտբոլային մրցավար էր։

2009 թվականի հունվարի 14-ին Նիդերլանդների թագավորական ֆուտբոլային միության մրցավարական կորպուսի ղեկավար Յապ Էյլենբերգը հաստատել է, որ Կյոյպերսը եվրոպական ֆուտբոլում ստացել է ամենաբարձր կարգավիճակը։ Պիտեր Ուինկի և Էրիկ Բրամհարի հետ միասին Կյոյպերսը դարձավ եվրոպական մակարդակի երրորդ հոլանդացի դատավորը։ 2006 թվականից Կյոյպերսը ՖԻՖԱ-ի մրցավարն է։

2011 թվականի օգոստոսի 24-ին նշանակվել է ՈՒԵՖԱ-ի Սուպերգավաթի 2011 թվականի խաղի գլխավոր մրցավար 2011 թվականի Չեմպիոնների լիգայի հաղթող «Բարսելոնայի» և 2011 թվականի Եվրոպայի լիգայի հաղթող «Պորտուի» միջև։

2013 թվականի մայիսի 15-ին սպասարկել է ՈՒԵՖԱ Եվրոպայի լիգայի 2012/13 եզրափակիչը, որում հանդիպել են պորտուգալական «Բենֆիկան» և անգլիական «Չելսին»։

Նշանակվել է ՈՒԵՖԱ-ի Չեմպիոնների լիգայի 2013/14 եզրափակչի գլխավոր մրցավար, որում 2014 թվականի մայիսի 24-ին հանդիպել են Մադրիդի «Ռեալն» ու «Ատլետիկոն» Լիսաբոնի Էշթադիու Դա Լուշ մարզադաշտում։

Կյոյպերսն իր թիմով բարձր մակարդակով որակազրկել է իսպանական «Բարսելոնայի» և իտալական «Յուվենտուսի» միջև ՈՒԵՖԱ-ի Չեմպիոնների լիգայի 2016/17 խաղարկության քառորդ եզրափակչի պատասխան հանդիպումը, որը կայացել է 2017 թվականի ապրիլի 19-ին Բարսելոնայի «Կամպ Նոու» մարզադաշտում։ Կյոյպերսը ցույց տվեց 4 դեղին քարտ՝ 2-ական թիմերից յուրաքանչյուրի համար։ Փլեյ-օֆֆի փուլում բազմաթիվ բողոքներ են եղել տարբեր մրցավարական բրիգադների աշխատանքի որակի վերաբերյալ, ինչը կասկածներ է առաջացրել հանրության շրջանում և վառ լուսաբանվել ԶԼՄ-ներում, ինչն էլ ավելի է առիթ հանդիսացել Բյորնի համար, որպեսզի իրավիճակը կոշտ ձևով կանխի այն պահերի վաղ փուլում, երբ խաղացողները պատիժ էին խնդրում մրցակցի համար կամ դժգոհություն էին ցուցաբերում հոլանդական բրիգադի որոշումների վերաբերյալ։

2018 թվականի մայիսին նշանակվել է Եվրոպա լիգայի 2017/18 մրցաշրջանի եզրափակիչ, որում խաղացել են «Մարսելն» ու «Ատլետիկո Մադրիդը»։

2019 թվականի դեկտեմբերի 10-ին դատեց «Ինտեր» և «Բարսելոնա» հանդիպումը՝ չեղարկելով «Ինտերի» 3 գոլերը և ստանալով աշխատանքի որակի նկատմամբ պահանջների տարափըաղապար։

2021 թվականի հուլիսի 8-ին նշանակվել է Լոնդոնում կայացած Եվրոպայի 2020 թվականի առաջնության եզրափակիչ՝ Անգլիայի և Իտալիայի հավաքականների միջև Խաղի գլխավոր մրցավար։

Մրցավարի կարիերան ավարտել է 2021 թվականի Նիդերլանդների Սուպերգավաթի «Այաքսի» և ՊՍՎ-ի միջև խաղով։

## Ֆուտբոլից դուրս
Կյոյպերսը սովորել է Նայմեգենի համալսարանում բիզնեսի կառավարման մասնագիտությամբ։ Հոր հետ Կ1000 սուպերմարկետների ցանցի և վարսահարդարման Օլդենզալ սրահի համասեփականատերն է։

## Ծանոթագրություններ

Կատեգորիա:Հոլանդացի ֆուտբոլային մրցավարներ
Կատեգորիա:ՈՒԵՖԱ Չեմպիոնների Լիգայի մրցավարներ
Դանիել Զիբերտ

**Դանիել Զիբերտ** (, ), գերմանացի ֆուտբոլային մրցավար, ՖԻՖԱ-ի մրցավար 2015 թվականից։

## Կարիերա
Ծնվել է Բեռլինում, աշխատել է «Նորդ Օստ Բեռլին» ակումբի մրցավար։ 1998 թվականից աշխատում է որպես մրցավար։ 2007 թվականին ընդգրկվել է Գերմանիայի ֆուտբոլային միության մրցավարների ցանկում։ 2009 թվականին իր նորամուտը նշեց երկրորդ Բունդեսլիգայում։ 2012/2013 մրցաշրջանի համար նշանակվել է Բունդեսլիգայի մրցավար, իր նորամուտը նշել է որպես մրցավար «Շալկե 04»-«Աուգսբուրգ» խաղում, ցույց է տվել երեք դեղին քարտ։

2014 թվականի հոկտեմբերի 24-ին պաշտոնապես փոխարինեց Վոլֆգանգ Շտարկին ՖԻՖԱ-ի մրցավարների ցանկում և դարձավ ՖԻՖԱ-ի ամենաերիտասարդ գերմանացի մրցավարը։ 2015 թվականի մայիսի 29-ին իր նորամուտը նշեց միջազգային մակարդակով՝ սպասարկելով ԵԱ-2015 (Մ19) որակավորման փուլի Պորտուգալիա-Թուրքիա հանդիպումը։ Հունիսի 9-ին աշխատել է Լյուքսեմբուրգի և Մոլդովայի միջև ՖԻՖԱ-ի ընկերական խաղում։

Եվրո-2020-ի ընթացքում սպասարկել է 3 հանդիպում։ Վարել է D խմբի, Շոտլանդիա-Չեխիա, E խմբի Շվեդիա-Սլովակիա և 1/8 եզրափակչի Ուելս-Դանիա խաղերը։ Հայտնվել է Աշխարհի 2022 թվականի առաջնության մրցավարների ցուցակում։

### Աշխարհի առաջնություն 2022

## Ծանոթագրություններ

Կատեգորիա:Գերմանացի մանկավարժներ
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Գերմանացի ֆուտբոլային մրցավարներ
Կատեգորիա:ՈՒԵՖԱ Եվրո 2024-ի մրցավարներ
Թերեզա Լաբրիոլա

**Թերեզա Լաբրիոլա** (), իտալացի գրող, իրավագետ և ֆեմինիստ։ Հայտնի մարքսիստ մտածող Անտոնիո Լաբրիոլայի դուստրը, եղել է առաջին իտալացի կին իրավաբանը։

## Կենսագրություն
Ուսանող տարիներից Թերեզա Լաբրիոլան ներգրավված է եղել իտալական նորաստեղծ ֆեմինիստական շարժման մեջ։ Ավարտելուց հետո որպես իրավագիտության պրոֆեսոր աշխատել է Հռոմի համալսարանում՝ դառնալով Իտալիայի առաջին կին իրավաբանը։ 1906 թվականից ի վեր Լաբրիոլան աշխատել է կազմակերպությունների հետ, որոնք օգնում էին բոլոր կանանց՝ անկախ նրանց տնտեսական կամ մշակութային կարգավիճակից, ստանալ քվեարկելու իրավունք։

Առաջին համաշխարհային պատերազմի բռնկումով Լաբրիոլան ընդունեց ինտերվենցիոնիստական և ազգայնական դիրքերը՝ հեռու մնալով իր ընտանիքի մարքսիստական համոզմունքներից և խիստ քննադատելով սոցիալիզմն ու կոմունիզմը։

Երկրորդ համաշխարհային պատերազմից առաջ Իտալիայի ֆաշիստական ժամանակաշրջանում Լաբրիոլան եղել է ռեժիմի ամենահամառ քարոզիչներից մեկը՝ նշելով, որ կնոջ առաջնային դերը մայր լինելն է, իսկ կրթությունը՝ երկրորդական։ Այնուամենայնիվ, նա ի վերջո հիասթափվել է ֆաշիստական ռեժիմից այն բանից հետո, երբ կանայք ավելի ու ավելի հեռացան Իտալիայում հասարակական կյանքից։ Երկարատև հիվանդությունից հետո մահացել է աղքատության մեջ։

## Ծանոթագրություններ

Կատեգորիա:20-րդ դարի իտալացի գրողներ
Կատեգորիա:20-րդ դարի իտալացիներ
Կատեգորիա:Իտալացի իրավագետներ
Կատեգորիա:Իտալացի իրավապաշտպաններ
Կատեգորիա:Իտալացի կին գրողներ
Կատեգորիա:Իտալացի հակակոմունիստներ
Կատեգորիա:Իտալացի ֆեմինիստներ
Կատեգորիա:Իտալացի փաստաբաններ
Կատեգորիա:Իտալացի փիլիսոփաներ
Կատեգորիա:Իտալացի մանկավարժներ
Անդրոմաքի Գերգի

**Անդրոմաքի Գերգի** (. ), ալբանացի ազգագրագետ . Ալբանական ավանդական հագուստի մասնագետ։

## Կենսագրություն
Անդրոմաքի Գերգին ծնվել է 1928 թվականին Կորչա քաղաքում։ Ավարտել է տեղի միջնակարգ դպրոցը։ 1949 թվականին ավարտել է Տիրանայի մանկավարժական ինստիտուտի բանասիրական ֆակուլտետը և աշխատանքի անցել գիտությունների ինստիտուտի ազգագրական բաժնում։ Տիրանայի համալսարանի հիմնադրումից հետո նա ավարտել է նրա պատմության բաժինը։ Աշխատել է ժողովրդական մշակույթի ինստիտուտում՝ մասնագիտանալով ալբանական հագուստի պատմության մեջ։ 1982 թվականին պաշտպանել է դոկտորական ատենախոսություն, իսկ 1993 թվականին նրան շնորհվել է պրոֆեսորի կոչում։ 1999 թվականին ընտրվել է Ալբանիայի գիտությունների ակադեմիայի անդամ՝ դառնալով  Ալբանիայի պատմության մեջ այդ բարձր պատվին արժանացած առաջին կինը։

## Գիտական հետաքրքրություններ
Անդրոմաքի Գերգին հեղինակել է ավելի քան 130 հրապարակումներ, այդ թվում՝ 7 մենագրություն։ Նրա հրապարակումների մեծ մասը վերաբերում է տարազի պատմությանը։ Նա նաև եղել է «Ալբանական արվեստի պատմություն» (1990) դասագրքի համահեղինակ։ 2004 թվականին հրատարակվել է նրա կոթողային աշխատությունը, որը կրում է Ալբանական տարազը դարերի ընթացքում /  *Albanian Costumes through the Centuries* վերնագիրը։

Անդրոմաքի Գերգին պարզել է, որ ալբանական   կոշիկի ամենավաղ հնագիտական ապացույցները կարող են վերաբերել մեր թվականությունից առաջ 4-5-րդ դարերին, ինչը վկայում է, որ դրանք իլլիրիական մշակույթի տարր են եղել։

## Հիշատակ
Անդրոմաքի Գերգին արժանացել է «Կորչա քաղաքի պատվավոր քաղաքացի» կոչմանը։ Նրա պատվին անվանակոչվել է քաղաքի փողոցներից մեկը։

## Աշխատություններ
* 
* 
* 
*  Bibliografi e etnografisë shqiptare: 1944–1979. Tirana 1980 (Neuauflage 2021).

## Ծանոթագրություններ

Կատեգորիա:1928 ծնունդներ
Կատեգորիա:2015 մահեր
Կատեգորիա:Ալբանացի գիտնականներ
Կատեգորիա:Ալբանացի պատմաբաններ
Կատեգորիա:Գիտությունների դոկտորներ
Կատեգորիա:Կին ազգագրագետներ
Կատեգորիա:Կորչա քաղաքում ծնվածներ
Կատեգորիա:Հուլիսի 8 մահեր
Կատեգորիա:Մայիսի 20 ծնունդներ
Կատեգորիա:Ոչ գեղարվեստական գրողներ
Կատեգորիա:Տիրանայի համալսարանի շրջանավարտներ
Ջյունեյթ Չաքըր

**Ջյունեյթ Չաքըր ** (, ), միջազգային կարգի թուրք ֆուտբոլային մրցավար։ Բրազիլիայում կայացած 2014 թվականի Աշխարհի առաջնության և Ռուսաստանում կայացած 2018 թվականի Աշխարհի առաջնության մրցավարներից մեկը։

## Կարիերա
Ջյունեյթ Չաքըրը ֆուտբոլային մրցավարի կարիերան սկսել է 1997 թվականին՝ սպասարկելով Թուրքիայի երրորդ դիվիզիոնի առաջնության հանդիպումները։ 1999 թվականից աշխատում է երկրորդ դիվիզիոնում։ 2001 թվականի սեպտեմբերի 29-ին Չաքըրը նորամուտը նշեց Թուրքիայի բարձրագույն դիվիզիոնում «Մալաթյասպոր»-«Ռիզեսպոր» խաղում։ Դրանից հետո նա սկսեց դատել բացառապես թուրքական Սուպերլիգայի հանդիպումները։ 2003 թվականին դարձել է ՈՒԵՖԱ- ի մրցավար՝ իր նորամուտը որպես պահեստային մրցավար «Սկոնտո» - «Սլիմա Ուոնդերերս» խաղում։

2006 թվականին Չաքըրը դարձել է ՖԻՖԱ-ի մրցավար։ Մեկ տարի անց նա վարել է Եվրոպայի մինչև 19 տարեկանների առաջնության հանդիպումները՝ անցկացնելով 2 խաղ։ 2008/09 մրցաշրջանում Ջյունեյթը նորամուտը նշել է եվրագավաթներում՝ աշխատելով ՈՒԵՖԱ-ի գավաթի «Շալկե 04» - «Տվենտե» խաղում։ 2009 թվականին աշխատել է Եվրոպայի երիտասարդական առաջնության կիսաեզրափակչում։ 2010 թվականի ապրիլի 29 -ին կայացավ Եվրոպա լիգայի կիսաեզրափակիչ «Ֆուլհեմ»- «Համբուրգ» հանդիպումը։

2010 թվականի սեպտեմբերի 29-ին Ջյունեյթը իր նորամուտը նշել էց Չեմպիոնների լիգայում «Ռուբին» - «Բարսելոնա» խաղում։ Չեմպիոնների լիգայում իր հաջորդ խաղում Չաքիրը կրկին սպասարկել է ռուսական թիմի մասնակցությամբ հանդիպումը, որում  «Չելսին» հյուրընկալել էր «Սպարտակին»։

2012 թվականի ապրիլի 24-ին Չեմպիոնների լիգայի կիսաեզրափակչի պատասխան խաղում 37-րդ րոպեին հեռացրել է Ջոն Թերիին։

2012 թվականին Չաքիրը մեկնել է Եվրոպայի առաջնություն, որտեղ սպասարկել է Եվրո-2012-ի Ուկրաինա-Շվեդիա հանդիպումը, Ինչպես նաև մրցաշարի կիսաեզրափակիչ փուլը Պորտուգալիա-Իսպանիա։

2015 թվականի հունիսի 6-ին թուրք մրցավարները Ջյունեյթ Չաքիրի գլխավորությամբ դատեցին «Յուվենտուսի» և «Բարսելոնայի» միջև Չեմպիոնների լիգայի եզրափակիչը։

## Ծանոթագրություններ

## Արտաքին հղումներ
* Профиль на tff.org

 
Կատեգորիա:Անձինք այբբենական կարգով
Կատեգորիա:Ֆուտբոլային մրցավարներ այբբենական կարգով
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Թուրք ֆուտբոլային մրցավարներ
Վերա Կոբալիա

**Վերա Կոբալիա** (, ), վրացի քաղաքական գործիչ, որը 2010 թվականի հուլիսի 2-ից մինչև 2012 թվականի հոկտեմբերի 25-ը աշխատել է որպես Վրաստանի էկոնոմիկայի և կայուն զարգացման նախարար։

## Կենսագրություն
Կոբալիան ծնվել է 1981 թվականին Սուխումում՝ վիճելի վրացական Աբխազիայի շրջանում։ 1996 թվականին նրա ընտանիքը արտագաղթել է Կանադա՝ վրաց-աբխազական հակամարտության պատճառով առաջացած անկայունության պատճառով։ Նա հաճախել է Քինգ Ջորջի միջնակարգ դպրոցը, այնուհետև Բըռնաբիում (Բրիտանական Կոլումբիա) Բրիտանական Կոլումբիայի տեխնոլոգիական ինստիտուտը, որտեղ 2004 թվականին ավարտել է բիզնեսի կառավարման և տեղեկատվական տեխնոլոգիաների բաժինը։

## Գործունեություն
Քոբալիան ապրել է Կանադայում մինչև 2009 թվականի վերջը, որտեղ աշխատել է *European Breads Bakery*-ում, Վանկուվերում գտնվող ընկերությունում, որը հիմնադրել է իր հայրը 2001 թվականին։ Ապա նա վերադարձել է Վրաստան։ 2010 թվականի փետրվարին Կոբալիան համահիմնել է Կոալիցիա հանուն արդարության կազմակերպություն, որը նվիրված է Վրաստանի ներսում տեղահանվածների իրավունքների պահպանմանը և ամբողջ աշխարհում վրացի հարկադիր վերաբնակների խնդիրների մասին հանրային իրազեկվածության բարձրացմանը։

2010 թվականի հունիսին Կոբալիան նախագահ Միխեիլ Սաակաշվիլիի կողմից նշանակվեց Վրաստանի կաբինետի էկոնոմիկայի և կայուն զարգացման նախարար, և նրա նշանակումը հաստատվեց Վրաստանի խորհրդարանի կողմից 2010 թվականի հուլիսի 2-ին։ Կոբալիան ասաց, որ գյուղատնտեսությունն ու զբոսաշրջությունը կլինեն իր պաշտոնավարման երկու ամենամեծ առաջնահերթ ոլորտները, և նա խոստացավ վերակազմավորել իր բաժինը «ոչ նեպոտիզմ» կարգախոսի ներքո՝ օգնելու մաքրել ինստիտուցիոնալ կոռուպցիան կառավարությունում։

Կոբալիայի նշանակումը թերահավատություն առաջացրեց Կոբալիայի երիտասարդ տարիքի (նշանակման պահին նա ընդամենը 28 տարեկան էր) և քաղաքական փորձի բացակայության պատճառով։ Նա առաջին անգամ հայտնվեց նախագահ Սաակաշվիլիի ուշադրության կենտրոնում իր նշանակումից չորս ամիս առաջ, երբ Վանկուվերի վրացական համայնքի պատվիրակությունը հանդիպեց նախագահի հետ, երբ նա քաղաքում էր 2010 թվականի Ձմեռային օլիմպիական խաղերին Վանկուվերում։ Վրաստանի Ազգային բանկի նախկին ղեկավար Նոդար Ջավախիշվիլին, մեջբերվում է, որ Կոբալիան նշանակվել է «առանց անհրաժեշտ կրթության կամ որևէ փորձի։ Այլ փորձագետներ նշել են, որ նախագահ Սահակաշվիլին, ինքն ընդամենը 36 տարեկան էր, երբ նա եկել է իշխանության, ունի երիտասարդ նախարարներ նշանակելու սովորություն և բացահայտ պնդում է, որ երիտասարդ սերնդին իշխանության դիրքեր քաշելը կանխամտածված ռազմավարություն է՝ կառուցելու նոր Վրաստան՝ զերծ խորհրդային տիրապետության ժառանգությունից։

«Համաշխարհային տնտեսական ֆորումը» Վրաստանի էկոնոմիկայի և կայուն զարգացման նախարար Վերա Կոբալիային նշանակել է 2012 թվականի երիտասարդ համաշխարհային առաջնորդ։ Վերա Կոբալիան միակ վրացի քաղաքական գործիչն է, որն արժանացել է այս մրցանակին։

Կոբալիան կորցրեց իր պաշտոնը այն բանից հետո, երբ Սաակաշվիլիի «Միացյալ ազգային շարժումը» 2012 թվականի հոկտեմբերի 1-ի խորհրդարանական ընտրություններում կորցրեց խորհրդարանական մանդատների մեծամասնությունը «Վրացական երազանք» կոալիցիային։ 2012 թվականի հոկտեմբերի 25-ին նրան փոխարինեց «Վրացական երազանք»-ի անդամ Գիորգի Կվիրիկաշվիլին։

## Արտաքին հղումներ

## Ծանոթագրություններ

Կատեգորիա:Վրաստանի նախարարներ
Կատեգորիա:21-րդ դարի վրացի քաղաքական գործիչներ
Ամսանունները Մակեդոնիայում

**Ամսաննուները Մակեդոնիայում**, ավանդաբար գործածվող օրացույցի տասներկու ամիսներ, որոնք ծագում են ամիսների լատիներեն անվանումներից։ Մակեդոնիայի օրացույցը Հյուսիսային Մակեդոնիայում ավանդաբար օգտագործվող օրացույցն է։ Այն ունի տարվա բոլոր տասներկու ամիսների անունները, որոնք կոչվում են ստանդարտ միջազգային անվանման ձևերով, ունեն իրենց մակեդոնական անունները, որոնք ներկայումս համարվում են հնացած և առավելապես օգտագործվում են Մակեդոնիայի ուղղափառ եկեղեցու կողմից տարբեր փաստաթղթերում (օրինակ՝ կրոնական օրացույցներում), ինչպես նաև Հյուսիսային Մակեդոնիայի որոշ գյուղական շրջաններում։ 

Մակեդոնական ամիսների անունների ծագումը սերտորեն կապված է եղանակի և գյուղատնտեսության բնական փոփոխությունների հետ Որոշ ամիսներ ունեն նաև մի քանի անվանում, որոնք օգտագործվում են երկրի տարբեր շրջաններում։ Ամիսների այսօրվա ժամանակակից անուններն առաջին անգամ օգտագործվել են 19-րդ դարի վերջերին, առավել հաճախ *-ја* վերջածանցով, օրինակ՝*januarja* (հունվար), *февруарија* (փետրվար), *септемврија* (սեպտեմբեր), *декемврија* (դեկտեմբեր) բառերում։ ) և այլն։ Դրանց ամբողջական ընդունումն ու օգտագործումը առօրյա խոսքում ուժի մեջ է մտել դպրոցական զանգվածային կրթության գործընթացի ծաղկման հետ։

## Ամսանուններ

## Մակեդոնիայի տարբեր բնակավայրերում
Գևգելիայում Ս. Տանովիչը նշել է սովորական ամսանունները, որոնք ներկայացված են վերոբերյալ աղյուսակում, տարբերությունները հետևյալն են․
*մայիս ամսանունի մեջ՝ *црешар*, 
*հունիս՝ *житвар*, 
*հուլիս՝ *билјар*, 
*օգոստոս՝ *прабражденски*, 
*սեպտեմբեր՝ *бугуројчин * կամ *груздобер*,
*հոկտեմբեր՝ *митровски* կամ *касим*, 
*նոյեմբեր՝ *листупад* 
*դեկտեմբեր՝ *гулемијут месиц* կամ*бужикјов*:

Վալանդովոյի Պիրավա գյուղում ամսանունները հետևյալն են՝  
#коложег - јануари, հունվար
#сечко - февруари, փետրվար
#летник - март, մարտ
#тревен - април, ապրիլ
#цутник - мај, մայիս
#рвеник - јули, հունիս
#горешник - јули, հուլիս
#гумнар - август, օգոստոս
#гроздобер - септември, սեպտեմբեր
#листокап - октомври, հոկտեմբեր
#снежен - ноември, նոյեմբեր
#студен - декември, դեկտեմբեր։

Բոշավիայի տարածքներում, Կոժուֆ լեռան ստորոտում, կավադարները ամիսներն այլ կերպ են անվանում։ 
*նոյեմբեր՝*алистоп*
*դեկտեմբերը՝ *андреја*, քանի որ մակեդոնացիներն ասում էին, որ Անդրեաս առաքյալի հիշատակի տոնակատարության նախօրեին (նոյեմբերի 30-ին կամ դեկտեմբերի 13-ին) միշտ ձյուն է գալիս, 
*հունվարը կոչվում է *коложег*, քանի որ այն համարվում էր ձմռան ամենացուրտ ամիսը, ուստի փայտ էին կտրում, որ հետո վառեն ու տաքանան։

Գոլո Բրդո (Ալբանիա) քաղաքում՝
*հունվարը կոչվում է *коложек* կամ *колоџек*, 
*հունիսը՝ *черешнар* կամ *црешнар*, 
*հուլիսը՝ *жетвар*, 
*նոյեմբերը՝ *дорвар* կամ дрвар, 
*դեկտեմբերը՝ јôдре։

## Ծանոթագրություններ

Կատեգորիա:Մակեդոնագիտություն
Կատեգորիա:Օրացույց
Տնային տնտեսուհի

մինի|280x280փքս|Տնային աշխատանքը տնային տնտեսուհու պարտականությունների կարևոր մասն է:
**Տնային տնտեսուհի** այն կինն է, որը չի աշխատում և ղեկավարում է իր ընտանիքի տնային տնտեսությունը՝ ֆինանսապես աջակցվելով ընտանիքի այլ անդամների կողմից։

Տնային տնտեսուհիները տան մաքրություն են անում, գնումներ կատարում, սնունդ են պատրաստում, նրանց է վստահված երեխաներին հսկել և դաստիարակել, վերահսկել հագուստի և սենյակների մաքրությունը։

Տնային տնտեսուհու դերը գնալով ավելի պահանջված է դառնում։ 1930-1960 թվականներին միայն Շվեդիայում տնային տնտեսուհիների թիվը 930,000-ից հասել է 1,148,000-ի։

## Պատմություն
Ակտիվ ուրբանիզացիայի և ինդուստրացման սկիզբով սկսել է տարանջատվել արտադրողական և կենցաղային աշխատուժը։ Որպես կանոն, տղամարդիկ սկսել են աշխատել տնից դուրս և աշխատավարձ ստանալ, մինչդեռ կանայք տնային աշխատանք էին կատարում առանց վարձատրության։ Հաճախ տնային տնտեսուհիները համարվում էին ամուսնացած կանայք, ովքեր աշխատում էին կես դրույքով, հետևաբար տնային տնտեսուհիների ընդհանուր թիվը գերագնահատված էր։ Միևնույն ժամանակ, ընդհանուր առմամբ հասարակության մեջ կին տնային տնտեսուհին կենտրոնական դեր էր խաղում երեխաների դաստիարակության և հիվանդների և ծերերի մասին հոգ տանելու գործում։

1960-ականներից սկսած զարգացած երկրներում տնային տնտեսուհիների թիվը սկսել է նվազել, և կանայք սկսել են վարձատրվող պաշտոններ զբաղեցնել կրթության, բժշկության և սոցիալական ապահովության ոլորտներում։ Այս երևույթի պատճառներից մեկը պետք է համարել այս ոլորտներում աշխատուժի կարիքի ավելացումը։ Կանանց կողմից վճարովի աշխատանքին անցնելը խթանվել է մի շարք բարեփոխումներով, մասնավորապես՝ մատչելի մանկապարտեզների ի հայտ գալով և ընտանեկան հարկումից հրաժարվելով։

Միևնույն ժամանակ, «տնային տնտեսուհու» կարգավիճակը դառնում է ցածր սոցիալական կարգավիճակի նշան։ Այսպիսով, 1963 թվականին Բեթի Ֆրիդանը իր «Կանացի առեղծվածը» գրքում () արտահայտել է այն միտքը, որ տնային տնտեսուհի լինելը և ընտանիքին նվիրվելը ամենավատ բանն է, որ կարող է պատահել ժամանակակից կնոջ հետ։ Նրա տված՝ «գտիր քեզ» խորհրդին հետևեցին շատ կանայք (հատկապես միջին խավը, սպիտակ տնային տնտեսուհիները)։

## Ծանոթագրություններ

Կատեգորիա:Ամուսնություն
Կատեգորիա:Անձնական խնամքի և ծառայության մասնագիտություններ
Կատեգորիա:Աշխատանք
Կատեգորիա:Ընտանիք
Կատեգորիա:Կանայք
Կատեգորիա:Կենցաղ
Կատեգորիա:Հասարակագիտություն
Կատեգորիա:Մասնագիտություններ
Կատեգորիա:Սոցիալական դերեր
Կատեգորիա:Սոցիալական քաղաքականություն
Կատեգորիա:Ֆեմինիզմ
Կամիլա Ռավերա

**Կամիլա Ռավերա** (, ), իտալացի քաղաքական գործիչ և առաջին կին սենատորը։ Իտալական ֆեմինիզմի շարժիչ ուժերից մեկը։

1921 թվականին մասնակցել է Իտալիայի կոմունիստական կուսակցության հիմնադրմանը։ Եղել է կուսակցության գլխավոր քարտուղարը 1927 թվականից մինչև 1930 թվականը Անտոնիո Գրամշիի ձերբակալությունից հետո։

Ռավերան մասնակցել է Կոմինտերնի տարբեր համագումարներին՝ անձամբ հանդիպելով և՛ Վլադիմիր Լենինի, և՛ Իոսիֆ Ստալինի հետ։ Ձերբակալվել է 1930 թվականին և դատապարտվել 15 տարվա ազատազրկման։ Ձերբակալությունից հետո գլխավոր քարտուղարի պաշտոնում նրան հաջորդել է Պալմիրո Տոլյատին։ Ումբերտո Էլիա Տեռաչինիi հետ միասին հեռացվել է Իտալիայի կոմունիստական կուսակցությունից 1939 թվականին Մոլոտով-Ռիբենտրոպ պայմանագրին ընդդիմանալու համար և նրան թույլ չեն տվել նորից միանալ մինչև 1945 թվականը։

## Կենսագրություն
### Վաղ կյանք
Ռավերան սկսել է գրել էսսեներ, որոնք խթանել եմ սոցիալիզմը, իսկ ավելի ուշ տեղափոխվել է Թուրին՝ ուսուցիչ դառնալու նպատակով։ Նրա ստեղծագործությունները գրավել են Անտոնիո Գրամշիի ուշադրությունը, որը հրավիրել է նրան սյունակներ գրել իր *L'Ordine Nuovo* թերթի համար։ 1921 թվականի հուլիսին միացել է թերթի խմբագրությանը։

### Քաղաքական կարիերա
#### Իտալիայի կոմունիստական կուսակցություն
1922 թվականի նոյեմբերին Ռավերան մասնակցել է Կոմինտերնի չորրորդ համագումարին՝ որպես Իտալիայի կոմունիստական կուսակցության պատվիրակ։ Այստեղ  հանդիպել է կոմունիստական շարժման կարևոր դեմքերին, այդ թվում՝ Կլարա Ցետկինին, Խրիստո Կաբակչիևին, Իոսիֆ Ստալինին և Վլադիմիր Լենինին։ Հռոմի երթից հետո Կոմունիստական կուսակցությունը ստիպված է եղել ընդհատակվել, և Ռավերան դարձել է հետախուզման մեջ գտնվող գործիչ Մուսոլինիի ռեժիմի ներքո։ 1927 թվականին դարձել է կուսակցության գլխավոր քարտուղար։ Մասնակցել է Կոմինտերնի վեցերորդ համագումարին 1928 թվականին Մոսկվայում, և նրան առաջարկվել է մշտական բնակություն քաղաքում, որը նա մերժել է։ 1930 թվականի հուլիսի 10-ին Մագիորե լճում Ռավերան ձերբակալվել է։

Երկրորդ համաշխարհային պատերազմից հետո Ռավերան դարձել է Իտալիայի կոմունիստական կուսակցության մի մասը։ Նա ծառայել է որպես Իտալիայի խորհրդարանի անդամ՝ որպես կուսակցության անդամ, որտեղ ստորագրել է օրինագծեր, ներառյալ այն օրինագծերը, որոնք ուղղված են մայրերի պաշտպանությանը և կանանց հավասար աշխատավարձին։ Ռավերան այս պաշտոնից հեռացել է 1958 թվականին։

### Մեծարանք
1982 թվականին Իտալիայի նախագահ Ալեսանդրո Պերտինիին Կամիլա Ռավերային ցմահ սենատորի կոչում շնորհել։

### Մասնակցությունը ընտրություններին

## Ծանոթագրություններ

 
Կատեգորիա:20-րդ դարի իտալացի քաղաքական գործիչներ
Կատեգորիա:Իտալացի կոմունիստներ
Կատեգորիա:Իտալացի հեղափոխականներ
Կատեգորիա:Իտալացի ֆեմինիստներ
Կատեգորիա:Իտալիայի կին քաղաքական գործիչներ
Կատեգորիա:Իտալիայի սենատորներ
Կատեգորիա:Իտալիայի ցմահ սենատորներ
Կատեգորիա:Իտալիայի քաղաքական գործիչներ
Կատեգորիա:Սոցիալիստ ֆեմինիստներ
Կատեգորիա:Երկարակյացներ
Ջուլի Վիլհելմին Հագեն-Շվարց

**Ջուլի Վիլհելմին Հագեն-Շվարց** (, ), բալթյան գերմանացի նկարչուհի, հիմնականում նկարել է դիմանկարներ։

## Կենսագրություն
Եղել է նկարիչ Ավգուստ Մաթիաս Հագենի դուստրը ծնվել է, երբ նրա ծնողները եղել են նկարչական էքսկուրսիայում։ Նա վաղ ժամանակներում հետաքրքրություն է ցուցաբերել նկարչության նկատմամբ։ Պետական դպրոցներն ավարտելուց հետո ընդունվել է Դորպատի համալսարան (այժմ՝ Տարտուի համալսարան), որտեղ շուտով նրան գրավել է դիմանկարչությունը։

Ավարտելուց հետո դրամաշնորհ է ստացել Գերմանիայում սովորելու համար։ Սկսել է Ֆրիդրիխ Գոննեից Դրեզդենում, այնուհետև գնաց Մյունխեն՝ պաշտոն ստանալով Մորից Ռուգենդասի արհեստանոցներում։ Երեք տարի անց վերադարձել է Տարտու և ցար Նիկոլայ I-ից ստացել ևս մեկ դրամաշնորհ՝ Իտալիայում սովորելու համար։ Այս անգամ նրան ուղեկցել է հայրը, որը հույս ուներ, որ իտալական կլիման կօգնի իր թույլ տեսողությանը։

1854 թվականին նա վերադարձել է տուն, այդ ժամանակ նա արդեն հայտնի նկարչուհի էր՝ շնորհիվ մի քանի ցուցահանդեսների ամբողջ Եվրոպայում իր մասնակցության։ Ամուսնացել է աստղագետ Լյուդվիգ Շվարցի հետ, որը հետագայում դարձել է տեղական աստղադիտարանի տնօրեն։

1858 թվականին դարձել է առաջին կինը, որը ընտրվել է Արվեստի Կայսերական ակադեմիա։ Դրանից հետո նա իր ժամանակի մեծ մասն անցկացրել է Սանկտ Պետերբուրգում՝ մասնակցելով տեղական և ազգային բոլոր ցուցահանդեսներին։ Ընդհանուր առմամբ, նա ստեղծել է ավելի քան 700 դիմանկար։

### Ընտրված նկարներ

Պատկեր:Hagen-Schwarz,_Julie._Kunstnik_August_Hageni_portree.jpg|alt=Portrait of her father (1870s)|Հոր դիմանկարը (1870-ականներ)
Պատկեր:Ludwig_Schwarz_1870.jpg|alt=Portrait of her husband (1870)|Ամուսնու դիմանկարը (1870 թվական)
Պատկեր:Хаген-Шварц_портрет_девочки.jpg|alt=Portrait of a Young Girl (1870s)|Երիտասարդ աղջկա դիմանկարը (1870-ականներ)
Պատկեր:Julie_Hagen-Schwarz_-_Italian_Maiden_On_Her_Way_To_Rome.jpg|alt=Italian Maiden on her Way to Rome (c.1850)|Իտալացի օրիորդը Հռոմի ճանապարհին (մոտ 1850 թվական)
Պատկեր:Schwarz_1851.jpg|alt=Mandolin Player (1851)|Մանդոլին նվագող (1851 թվական)


## Ծանոթագրություններ

Կատեգորիա:Գերմանացի նկարչուհիներ
Կատեգորիա:Էստոնացի արվեստագետներ
Կատեգորիա:Էստոնացի նկարչուհիներ
Կատեգորիա:Կին արվեստագետներ
Կատեգորիա:Ռուսական կայսրության անձինք
Կատեգորիա:Տարտու քաղաքում ծնվածներ
Ֆուտբոլի Եվրոպայի առաջնություն 2028

**Ֆուտբոլի Եվրոպայի առաջնություն 2028** կամ **Եվրո 2028**, ֆուտբոլի Եվրոպայի առաջնության 18-րդ խաղարկությունը, ֆուտբոլային մրցաշար, որն անցկացվում է չորս տարին մեկ ՈՒԵՖԱ-ի մաս կազմող ազգային հավաքականների միջև։

Ենթադրվում էր, որ այն կդառնա պատմության մեջ առաջին մրցաշարը, որում կներգրավվեն 32 թիմեր, սակայն 2023 թվականի հունվարին ՈՒԵՖԱ-ն որոշում կայացրեց մրցաշարի եզրափակիչ հատվածում թողնել 24 թիմ։ 2023 թվականի հոկտեմբերի 10-ին Նիոնում (Շվեյցարիա) ՈՒԵՖԱ-ի Կոնգրեսում հայտարարվեց, որ մրցաշարը կանցկացվի երկու երկրներում՝ Մեծ Բրիտանիայում (Անգլիա, Շոտլանդիա, Ուելս) և Իռլանդիայի Հանրապետությունում։

## Անդամներ
### Որակավորվել են եզրափակիչ մրցաշարի

## Թեկնածուներ
### Հաստատված

* Անգլիա, Հյուսիսային Իռլանդիա, Շոտլանդիա, Ուելս և Իռլանդիա

### Հետ կանչված
* Թուրքիան Եվրո-2032-ի անցկացման հայտ է ներկայացրել։ 2023 թվականի հոկտեմբերի 4-ին հետ է կանչել իր դիմումը։ 2023 թվականի հոկտեմբերի 10-ին Իտալիայի հետ համատեղ ստացել է Եվրո-2032-ի անցկացման իրավունք։

### Բացառված
* Ռուսաստանը հայտ է ներկայացրել Եվրո-2028-ի կամ Եվրո-2032-ի համար, սակայն Ուկրաինա Ռուսաստանի ներխուժման պատճառով ՈւԵՖԱ-ն բացառել է հայտը։

## Ծանոթագրություն

Կատեգորիա:2020-ականներ Եվրոպայում
Կատեգորիա:Անգլիայում անցկացված միջազգային ֆուտբոլային մրցություններ
Կատեգորիա:ՈՒԵՖԱ
Կատեգորիա:Ֆուտբոլը Շոտլանդիայում
Կատեգորիա:Ֆուտբոլի Եվրոպայի առաջնություններ
Կատեգորիա:Ֆուտբոլն Անգլիայում
Պեդրու Պրոենսա

**Պեդրու Պրոենսա Օլիվեյրա Ալվեշ Գարսիա** (, ), պորտուգալացի ֆուտբոլային մրցավար։ Մրցավարությունից ազատ ժամանակ աշխատում է որպես ֆինանսական խորհրդատու։ ՖԻՖԱ-ի մրցավար է 2003 թվականից։ Սպասարկել է Եվրո-2012-ի եզրափակիչի խաղը։ Բրազիլիայում կայացած Աշխարհի 2014 թվականի առաջնության եզրափակիչ փուլի մրցավարներից մեկն էր։

## Կենսագրություն
Առաջին անգամ սկսել է վարել ֆուտբոլային հանդիպումները 18 տարեկանում։ 1998 թվականին ընդունվել է Պորտուգալիայի առաջնության բարձրագույն դիվիզիոնի հանդիպումների մրցավարությունը, միջազգային կարիերան սկսել է 2003 թվականին «Ժալգիրիս» և «Էրգրյուտե» ակումբների միջև Ինտերտոտոյի գավաթի խաղի մրցավարությամբ, որն ավարտվել է 1:5 հաշվով։ 2004 թվականի դեկտեմբերին առաջին անգամ սպասարկել է ՈՒԵՖԱ-ի գավաթի խաղ, ԱԵԿ և «Գորիցա» ակումբների միջև, հաշիվը (1:0)։ 2007 թվականի սեպտեմբերին առաջին անգամ աշխատել է Չեմպիոնների լիգայի խաղում, դատելով հոլանդական ՊՍՎ-ի և ռուսական ԲԿՄԱ-ի միջև կայացած խաղից, հաշիվը (2:1)։

2012 թվականի մայիսի 16-ին Պրոենսան նշանակվել է 2012 թվականի Չեմպիոնների լիգայի եզրափակիչ խաղի գլխավոր մրցավար։ Հանդիպումը կայացել է մայիսի 19-ին Մյունխենի «Ալյանց Արենա» մարզադաշտում։

2006/07 և 2010/11 մրցաշրջաններում երկու անգամ ճանաչվել է Պորտուգալիայի լավագույն ֆուտբոլային մրցավար։ Միջինը մեկ խաղում ներկայացնում է 5,11 դեղին և 0,13 կարմիր քարտեր (2012 թվականի փետրվարի տվյալները)։

2012 թվականի Եվրոպայի առաջնության եզրափակիչ մրցաշարի խաղարկության մրցավարներից մեկը Լեհաստանում և Ուկրաինայում։

## Ծանոթագրություններ

## Արտաքին հղումներ
* Профиль на сайте transfermarkt.it
* Профиль на сайте worldfootball.net

 
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Պորտուգալացի ֆուտբոլային մրցավարներ
Խաղաղության խաչմերուկ

**Խաղաղության խաչմերուկ** կամ **Հայկական խաչմերուկ****,** 2023 թվականի հոկտեմբերին առաջարկված նախաձեռնություն՝ տրանսպորտային նախագիծ, որ Հայաստանի կառավարությունը առաջարկել է իրագործել Հայաստանի, Ադրբեջանի, Վրաստանի, Իրանի և Թուրքիայի միջև՝ ներգրավել հարևաններին և միջազգային գործընկերներին, և դրանով վերականգնել  համագործակցությունը տարածաշրջանում և խթանել փոխըմբռնումը ազգերի միջև։

## Նախագիծ

Հայաստանի Հանրապետությունը  տարածաշրջանում երկարատև խաղաղություն հաստատելու նպատակով ներկայացրել է «Խաղաղության խաչմերուկ» նախագիծը։ Հայաստանը նախագիծն իրականացնելու համար առաջարկել է շրջափակված ենթակառուցվածքները բացելու միջոցով ակտիվացնել տնտեսական, քաղաքական և մշակութային կապերը։

Հայաստանը «Խաղաղության խաչմերուկ» նախագիծը ներկայացրել է Թբիլիսիում «Մետաքսի ճանապարհ» միջազգային համաժողովի ժամանակ, Glօbal Gateway ներդրումային համաժողովում, Համաշխարհային տնտեսական ֆորումի տարեկան ժողովում։

Նախագիծը ենթադրում է նոր ենթակառուցվածքների ստեղծել և գոյություն ունեցողները բարելավել։ Հայաստանը պատրաստակամություն է հայտնել է ճանապարհային ենթակառուցվածքների համար հինգ անցակետ ստեղծել Հայաստանի և Ադրբեջանի սահմանին՝ Կայանի, Սոթքի, Քարահունջի, Անգեղակոթի և Երասխի մոտ, երկու անցակետ էլ՝ Հայաստանի և Թուրքիայի սահմանին՝ Ախուրիկում և Մարգարայում։

## Հիմնական սկզբունքներ

## Արձագանք
* ՀՀ Վարչապետ Նիկոլ Փաշինյանը ասուլիսի ժամանակ ասել է, որ «Ադրբեջանի առաջին արձագանքը հետևյալն է, որ իրենք, կարծես, այլևս հետաքրքրված չեն այդ նախագծով, որովհետև իրենք կոմունիկացիաների այդ նախագիծն իրականացնում են Իրանի Իսլամական Հանրապետության հետ»։
* -ԱՄՆ պետքարտուղար Էնթոնի Բլինքենը  Բրյուսելում ՀՀ վարչապետ Նիկոլ Փաշինյանի և Եվրոպական հանձնաժողովի նախագահ Ուրսուլա Ֆոն դեր Լայենի հետ եռակողմ հանդիպմանն ընդառաջ մամուլի ասուլիսի ժամանակ ասել է, որ Ամերիկայի Միացյալ Նահանգներն աջակցում է Հայաստանի Հանրապետության կողմից նախաձեռնված «Խաղաղության խաչմերուկ» նախագծին։
* -Հունաստանի արտաքին գործերի նախարար Յորղոս Գերապետրիտիսը ասել է, որ «Հայաստանի կառավարության ներկայացրած «խաղաղության խաչմերուկ» նախագիծը տարածաշրջանում խաղաղության հաստատման խնդրի «իրատեսական և արդարացի» լուծում է ենթադրում»։
* -Իրանի դեսպան Մեհդի Սոբհանին վերահաստատել Հայաստանի տարածքային ամբողջականությանն աջակցությունը և ասել, որ  «Հյուսիս-հարավ» գլոբալ նախագիծը Հնդկաստանը պիտի կապի Ռուսաստանի և Եվրոպայի հետ։
* -Հնդկաստանի դեսպան Նիլակշի Սահա Սինհան ասել է, որ «Հայաստանը զարգացնում է իր ենթակառուցվածքային և լոգիստիկ հզորությունները Իրանի սահմանից մինչև Վրաստանի սահման։ Հնդկական որոշ ընկերություններ հետաքրքրված են այս նախագծով։ Մենք պատրաստ ենք մասնակցել Հայաստանում ենթակառուցվածքային ծրագրերի իրականացմանը»։
* -ՌԴ ԱԳ պաշտոնական ներկայացուցիչ Մարիա Զախարովան ասել է, որ «ՌԴ-ն չի կարծում, թե «Խաղաղության խաչմերուկը» այլընտրանք է Մեղրիին կամ այլ երթուղու, այն ուղղակի տարածաշրջանային հաղորդակցության ապագայի մասին ավելի լայն պատկերացում է»։
* -Վրաստանի խորհրդարանի նախագահը ողջունել է «Խաղաղության խաչմերուկ» նախագծի գաղափարը և «կարևորել  այն տարածաշրջանային խաղաղությունն ու ճանապարհների ապաշրջափակումը տնտեսական հարաբերությունների զարգացման և տարածաշրջանային հնարավորությունների համատեքստում»։

## Ծանոթագրություններ

Կատեգորիա:Հայաստանի արտաքին քաղաքականություն
Կատեգորիա:Տրանսպորտ
Միլորադ Մաժիչ

**Միլորադ Մաժիչ** (), Սերբիայի ֆուտբոլի մրցավար։ ՖԻՖԱ-ի մրցավար 2009 թվականից։ 2014 թվականի աշխարհի առաջնության մրցավարներից մեկը։

2007 թվականի օգոստոսի 18-ին իր նորամուտը նշել Է Սերբիայի բարձրագույն դիվիզիոնի առաջնության հանդիպման գլխավոր մրցավարի պաշտոնում։ 2009 թվականին նա իր նորամուտը նշեց միջազգային ասպարեզում՝ դատելով Գերմանիայում կայացած Եվրոպայի պատանեկան առաջնության եզրափակիչ փուլի մի շարք հանդիպումներ, ինչպես նաև 2009-ին առաջին անգամ դատեց Ֆինլանդիայի և Ուելսի հավաքականների միջև 2010-ի աշխարհի առաջնության ընտրական հանդիպումը (2:1)։ 2011 թվականին Դանիայում կայացած Եվրոպայի երիտասարդական առաջնությունում երեք խաղ է անցկացրել։ 2013 թվականին դատում է Թուրքիայում կայացած աշխարհի երիտասարդական առաջնության երկու հանդիպում։

2009 թվականից զբաղվում է Եվրոպական ակումբային մրցաշարերի մրցավարությամբ, իր նորամուտը նշել է ՈՒԵՖԱ Եվրոպայի լիգայի 2009/10 ընտրական փուլի լլանելլի և Մոտերուել ակումբների միջև (0:3) խաղից։ 2013 թվականին դատում է ՈՒԵՖԱ-ի Եվրոպա լիգայի 2012/13 մրցաշրջանի կիսաեզրափակիչ հանդիպումը Ֆեներբահչե և Բենֆիկա ակումբների միջև (1:0), դատում է ՈՒԵՖԱ-ի Չեմպիոնների լիգայի խմբային փուլի մի շարք հանդիպումներ։

2014 թվականի հունվարի 15-ին երկու օգնականներ Դալիբոր Ջյուրջևիչի և Միլովան Ռիստիչի հետ ընտրվել է Բրազիլիայում կայանալիք ֆուտբոլի Աշխարհի 2014 թվականի առաջնության մրցավարներից մեկը։

2018 թվականի մայիսի 7-ին նշանակվել է Չեմպիոնների լիգայի եզրափակչի Մադրիդի «Ռեալ» - «Լիվերպուլ» հանդիպման գլխավոր մրցավար։

2018 թվականին ընդգրկվել է Ռուսաստանում կայանալիք աշխարհի 2018 թվականի առաջնության եզրափակիչ փուլի հանդիպումները սպասարկելու մրցավարների թվում։

2019 թվականին ճանաչվել է Չինաստանի Սուպերլիգայի լավագույն մրցավար՝ դառնալով առաջին օտարերկրացին, ով ստացել է այդ կոչումը։

2023 թվականի հունիսի 27 - ին ՌՖՄ-ն հայտարարել է Մաժիչի նշանակման մասին մրցավարական դեպարտամենտի ղեկավարի պաշտոնում։

## Մրցանակներ
* «Արժանիքների համար» արծաթե մեդալ (2017, Սերբիա)։

## Ծանոթագրություններ

## Արտաքին հղումներ
* Профиль на сайте Transfermarkt.it
* Профиль на сайте soccerway.com
 

Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Սերբ ֆուտբոլային մրցավարներ
Յուրկաս Սեյտարիդիս

**Յուրկաս Սեյտարիդիս** (; ), հույն ֆուտբոլիստ, խաղում է պաշտպանի դիրքում։ 2024 թվականի Եվրոպայի չեմպիոն։

## Մասնագիտություն
### Ակումբ
Նա իր կարիերան սկսել է «Ջանինա» ակումբում, իսկ 20 տարեկանում տեղափոխվել է Աթենքի «Պանաթինաիկոս»։ 2003/04 մրցաշրջանում դարձել է Հունաստանի չեմպիոն և երկրի գավաթակիր։ 2004 թվականին նա գնաց պորտուգալական «Պորտու»-ն ու նրանց հետ նվաճեց Միջմայրցամաքային գավաթը։

Մեկ մրցաշրջան անց Մոսկվայի «Դինամոն» սկսեց վարձել արտասահմանցի խաղացողներ, որոնց թվում էր Սեյտարիդիսը, տրանսֆերային արժեքը կազմել է 10 միլիոն €: Սեզոնի ընթացքում մի քանի հանդիպում անցկացնելուց հետո Յուրկասը, ինչպես և շատ այլ խաղացողներ, բարձրացրեց ակումբից հեռանալու հարցը, որտեղ պաշտպանը քիչ խաղային պրակտիկա էր ստանում։ Ավելի ուշ խաղացողը հայտարարել է, որ *կապույտ-սպիտակ* ճամբար տեղափոխվելը սխալ է եղել, և նա զղջացել է իր ընտրության համար։

2006 թվականի հունիսին նա ազատ է արձակվել Մադրիդի «Ատլետիկո» 12 միլիոն € դիմաց, որտեղ Սեյտարիդիսն իրեն բավականին հարմարավետ էր զգում, քանի դեռ 2009 թվականին Մադրիդը ժամանակից շուտ խզեց պայմանագիրը, որը դեռ ուժի մեջ էր ևս մեկ տարի։

2009 թվականին Աբել Ռեսինայի հետ կոնֆլիկտից հետո նա վերադարձավ «Պանաթինաիկոս»։

### Ազգային հավաքական
Պաշտպանն իր նորամուտը Հունաստանի հավաքականում նշել է 2002 թվականին և դուրս եկել երիտասարդական հավաքականի եզրափակիչ մրցաշար։ Եվրո 2004 թվականում նա հիմնական թիմի հիմնական խաղացողն էր։ Չեմպիոն դարձավ Հունաստանի հավաքականը, իսկ Սեյտարիդիսը ընդգրկվեց առաջնության խորհրդանշական հավաքականում։

## Ձեռքբերումներ
* Հունաստանի առաջնության հաղթող։ 2003/2004, 2009/2010
* Հունաստանի գավաթակիր։ 2004, 2010
* Պորտուգալիայի սուպերգավաթի հաղթող։ 2004
* Միջմայրցամաքային գավաթի հաղթող։ 2004
* Հունաստանի հավաքականի կազմում Եվրոպայի առաջնության հաղթող։ 2004

## Ծանոթագրություններ

## Արտաքին աղբյուրներ
* 
 
Կատեգորիա:Աթենք քաղաքում ծնվածներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:ՊԱՍ Յանինայի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլիստներ այբբենական կարգով
Դաննի Մակելի

**Դաննի Դեսմոնդ Մակելի** (, ), հոլանդացի ֆուտբոլային մրցավար։

## Կենսագրություն
Դաննի Մակելին առաջին անգամ մրցավարական սուլիչը վերցրել է 10 տարեկանում, երբ սպասարկել է դպրոցական թիմերի հանդիպումը։ 16 տարեկանում դարձել է Հոլանդիայի սիրողական ֆուտբոլի միության որակավորված մրցավար։ 2005 թվականի դեկտեմբերին՝ 22 տարեկան հասակում, Դաննին պրոֆեսիոնալ ֆուտբոլում իր նորամուտը նշել է «Ֆորտունա Սիտտարդ» - «Սթորմֆոգելս Թելսթար» առաջին դիվիզիոնում կայացած խաղում։ 2009 թվականի նոյեմբերին 26 տարեկանում նա իր նորամուտն է նշել Էրեդիվիզիում «Հերակլես Ալմելո» - «Սպարտա Ռոտերդամ» խաղում։ 2010 թվականի մայիսին Մակելին 27 տարեկան հասակում տեղափոխվել է մրցավարական գիլդիայի բարձրագույն ցուցակ, ինչը նրան դարձրել է ամենաերիտասարդ մրցավարը, ով նման բարձր մակարդակի է հասել Նիդերլանդներում։

Բացի մրցավարությունից, նա աշխատում է որպես Ռոտերդամի ոստիկանության տեսուչ և Հոլանդիայի թագավորական ֆուտբոլային ասոցիացիայի մրցավարության զարգացման համակարգող։ Մակելին ՖԻՖԱ-ի մրցավարն է 2011 թվականից։ Նա աշխատել է մինչև 19 տարեկան ֆուտբոլիստների Եվրոպայի 2012 թվականի առաջնության եզրափակչում։ 2020 թվականի օգոստոսի 18-ին ՈՒԵՖԱ-ն 37-ամյա Մակելիին նշանակեց «Սևիլյայի» և Միլանի «Ինտերի» միջև Եվրոպայի լիգայի 2020 թվականի եզրափակչի մրցավար։ Ավելի վաղ նա մրցավարի օգնականն էր ՈՒԵՖԱ-ի Եվրոպա լիգայի 2018 թվականի եզրափակչում։ Նա նաև դատեց կիսաեզրափակիչը բրազիլական «Պալմեյրասի» և Մեքսիկական ՈՒԱՆԼ-ի միջև Կատարում կայացած 2020 թվականի ֆուտբոլի աշխարհի ակումբային առաջնությունում։
thumb|left|Դաննի Մակելին ոստիկանության աշխատանքի ընթացքում

2021 թվականին կայացած Եվրոպայի ֆուտբոլի առաջնության համար ՈՒԵՖԱ-ն ընտրվել է որպես 19 գլխավոր մրցավարներից մեկը և 2021 թվականի հունիսի 11-ին բացման հանդիպում է անցկացրել Թուրքիայի և Իտալիայի հավաքականների միջև։ 2021 թվականի հուլիսի 7-ին դատեց Եվրոպայի առաջնության կիսաեզրափակիչ Դանիա-Անգլիա հանդիպումը։ Լրացուցիչ ժամանակում բավական վիճահարույց 11 մետրանոց նշանակեց դանիացիների դարպասը, որն էլ հանգեցրեց Անգլիայի հավաքականի հաղթանակին 2:1 հաշվով։

2022 թվականի մայիսին ՖԻՖԱ-ն նրան նշանակել է Կատարում կայացած ֆուտբոլի աշխարհի 2022 թվականի առաջնության 36 գլխավոր մրցավարներից մեկը։

### Աշխարհի առաջնություն 2022 թվական

## Ծանոթագրություններ

## Արտաքին հղումներ
* Профиль на worldreferee
* Профиль на transfermarkt
* Официальный сайт

Կատեգորիա:ՈՒԵՖԱ Եվրո 2024-ի մրցավարներ
Կատեգորիա:Ֆուտբոլային մրցավարներ այբբենական կարգով
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Հոլանդացի ֆուտբոլային մրցավարներ